CELEX: 62012CN0067
Language: el
Date: 2012-02-09 00:00:00
Title: Υπόθεση C-67/12: Προσφυγή της 9ης Φεβρουαρίου 2012 — Ευρωπαϊκή Επιτροπή κατά Βασιλείου της Ισπανίας

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/15
            
         Προσφυγή της 9ης Φεβρουαρίου 2012 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-67/12)
   2012/C 118/24
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: K. Herrmann και I. Galindo Martin)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας παραλείποντας να θεσπίσει όλες τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή του με τα άρθρα 3, 7 και 8 της οδηγίας 2002/91/ΕΚ (1) του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων, και, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή παρέβη τις υποχρεώσεις που υπέχει από τα εν λόγω άρθρα σε συνδυασμό με το άρθρο 29 της οδηγίας 2010/31/ΕΕ (2) του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1)
            
            
               Το άρθρο 15 της οδηγίας 2002/91/ΕΚ προέβλεπε ότι τα κράτη μέλη θα θεσπίσουν τις αναγκαίες για τη συμμόρφωσή τους με την οδηγία αυτή διατάξεις το αργότερο μέχρι τις 4 Ιανουαρίου 2006.
            
         
               2)
            
            
               Η Επιτροπή διαπιστώνει ότι μέχρι σήμερα το Βασίλειο της Ισπανίας δεν έχει θεσπίσει τις αναγκαίες σε σχέση με τα άρθρα 3, 7 και 8 της οδηγίας 2002/91/ΕΚ διατάξεις ή, εν πάση περιπτώσει, δεν τις έχει κοινοποιήσει στην Επιτροπή.
            
         
      (1)  ΕΕ 2003, L1, σ.65.
   
      (2)  ΕΕ 2010, L153, σ.13.